text: Dennis Holm, landsstýrismaður, hevur sent uppskot til kunngerð um tíðaravmarkaða serskipan fyri veiðu eftir botnfiski á Føroyabanka í 2023 til hoyringar.
text: #000002
text: Býtið av fiskidøgum millum bólkar er øðrvísi enn í 2022. Útróðrarbátarnir fáa lutfalsliga fleiri dagar, enn teir høvdu í fjør, og línuskip lutfalsliga færri dagar. Ásett verður, at línuskip bert kunnu royna á Føroyabanka eftir hálvan august
text: #000003
text: Skipanin fyri útróðrarbátarnar undir 15 tons í bólki 5 er eisini broytt. Í ár verður atgongdin avmarkað, so at tað eru teir vinnuliga virknastu bátarnir, ið sleppa á Bankan. Fyri at fáa loyvi, skal báturin hava avreitt fyri 500.000 kr. ella meira minst eitt av seinastu trimum árunum. Bátar, ið lúka treytina, og sum ætla sær á Føroyabanka í 2023, skulu innan ásetta freist søkja Vørn um fiskiloyvi.
text: #000005
text: Í fjør fiskaðu útróðrarbátar undir 15 tons av felags fiskidøgum uttan avmarkingar. Hetta verður nú broytt soleiðis, at eitt hámark verður sett fyri hvønn bátin.
text: #000006
text: Sum nakað nýtt verður ásett, at øll veiða av Føroyabanka skal seljast um góðkenda uppboðssølu í Føroyum. Hetta verður gjørt, fyri at veiddur fiskur skal vera atkomuligur fyri fiskavirkini í Føroyum.
text: #000007
text: Eftir uppskotinum til kunngerð eru samanlagt 330 fiskidagar tøkir á Føroyabanka í 2023. Hetta er meira enn teir 200 dagarnir, ið Havstovan mælir til. Mett verður kortini ikki, at hetta ger, at veiðitrýstið á Bankanum verður samsvarandi størri, ella at ein gongur stovninum á Føroyabanka ov nær. Ein orsøk er, at í ár verða lutfalsliga fleiri dagar latnir útróðrarbátum. Hesir bátar draga vanliga ikki líka nógvar húkar hvønn fiskidag sum línuskip. Ein fiskidagur hjá einum útróðrarbáti er tí ikki líka effektivur sum hjá einum línuskipi.
text: #000008
text: Harafturat telur sigling út og inn av Bankanum við, tá dagabrúkið hjá línuskipum og størru útróðrarbátunum verður gjørt upp. Hjá bátum undir 15 tons telur hvør túrur ein fiskidag.
text: #000009
text: Uppskotið til kunngerð um tíðaravmarkaða serskipan fyri veiðu eftir botnfiski á Føroyabanka í 2023 kann lesast her. Dennis Holm, landsstýrismaður, hevur sent uppskot til kunngerð um tíðaravmarkaða serskipan fyri veiðu eftir botnfiski á Føroyabanka í 2023 til hoyringar.Fiskivinnumálaráðið
text: #000010
text: Minni veiða av norðhavssild og makreli men meira av svartkjafti
text: #000013
text: Skiftislesandi úr Suðurafrika hevur kannað alilaks
text: #000015